Source: http://www.gvh.hu/gvh/versenykultura_fejlesztes/palyazati_felhivasok/korabbi_palyazati_felhivasok/jogtorteneti_kutatas_palyazati_felhivasa
Timestamp: 2017-12-13 10:57:43
Document Index: 28670912

Matched Legal Cases: ['bíróság ', 'Kúria ', 'bíróság ', 'bíróság ', 'Kúria ', 'Kúria ', 'Kúria ', 'bíróság ', 'bíróság ', 'bíróság ', 'bíróság ', 'Pf. 211']

GVH - Jogtörténeti kutatás
GVH > Versenykultúra-fejlesztés > Pályázati felhívások > Korábbi pályázati felhívások > Jogtörténeti kutatás pályázati felhívása
A Gazdasági Versenyhivatal pályázati felhívása az 1931. évi XX. törvénycikk alapján felállított Kartelbizottság, valamint Kartelbíróság létrejöttével, működésével és teljes joggyakorlata bemutatásával kapcsolatos jogtörténeti kutatás és kapcsolódó feladatok elvégzésére hirdet pályázatot
1. A pályázati felhívás háttere
A Gazdasági Versenyhivatalt (GVH) a tisztességtelen piaci magatartás tilalmáról szóló 1990. évi LXXXVI. törvény állította fel annak érdekében, hogy őrködjön a piaci verseny szabadsága és tisztasága felett. A GVH 1991. január 1-jén – a törvény hatályba lépésével egyidejűleg – kezdte meg működését, így fennállásának a 2015-ös év a 25 éves jubileumi évfordulója, amelynek keretében a versenyjog, a versenyhatósági munka jogtörténeti gyökereinek, előzményeinek feltárását célzó kutatás elkészítését tervezi.
2.1. A jelen pályázati felhívás mellékletét képező, a gazdasági versenyt szabályozó megállapodásokról szóló 1931. évi XX. törvénycikk hozta létre a törvény alkalmazásában felmerülő kérdések tekintetében szükséges vélemény adására Budapesten az országos Kartelbizottságot, amely elnökből, helyettes elnökökből és kilenc tagból állt. A törvénycikk elrendelte, hogy a kir. Kúria körében szervezett külön bíróságként Kartelbíróság működjön, amely elnökön felül két ítélőbíróból és két ülnökből álló tanácsban járt el. A Kartelbíróság elnöke a kir. Kúria elnöke vagy a kir. Kúria elnökének kijelölése alapján a kir. Kúria másodelnöke vagy egyik tanácselnöke volt.
2.2. A GVH a felhívás keretében olyan történeti, illetve jogtörténeti kutatás és ahhoz kapcsolódó feladatok elvégzését támogatja, amelynek tárgya:
a gazdasági versenyt szabályozó megállapodásokról szóló 1931. évi XX. törvénycikk létrejötte körülményeinek, a szabályozás alapjául szolgáló külföldi mintáknak a bemutatása;
a Kartelbizottság létrejöttének, működésének, működéséről szóló esetleges beszámolásának bemutatása, valamint joggyakorlatának összegyűjtése és elemzése;
a Kartelbizottság elnökei, helyettes elnökei és tagjai teljes fellelhető élettörténetek (szakmai tevékenységének) bemutatása, rájuk vonatkozó fellelhető fényképfelvételek, képfelvételek felkutatása;
a Kartelbíróság létrejöttének, működésének bemutatása, valamint joggyakorlatának összegyűjtése és elemzése;
a Kartelbíróság elnökei és tagjai teljes fellelhető élettörténetek (szakmai tevékenységének) bemutatása, rájuk vonatkozó fellelhető fényképfelvételek, képfelvételek felkutatása;
a fentiekben kifejtett témákhoz kapcsolódó, fellelhető jogtudományi vagy egyéb szakmai publikációk felkutatása, összegyűjtése;
a fentiekben kifejtett témákhoz kapcsolódó, korabeli sajtószemle, a kapcsolódó sajtómegjelenések összegyűjtése, sajtóvisszhang bemutatása;
a fentiekben kifejtett témákhoz illeszkedő, legalább 10 korabeli kép, illusztráció felkutatása.
2.3. A nyertes pályázó a kutatás és a kapcsolódó feladatok eredményeként legkésőbb 2015. május 31-ig a következőket készíti el és adja át a GVH részére papír alapon és – az anyagok fellelhetősége szerint – elektronikus adathordozón doc (Microsoft Word 2010) valamint pdf. formátumban (CD, DVD lemezen vagy pen-drive-on):
összefoglaló, elemző tanulmányt a fentiekben kifejtett témákra tekintettel a kutatás során feltárt adatok, tények alapján, beleértve a Kartelbizottság és a Kartelbíróság tagjainak és fellelt joggyakorlatának elemző feldolgozását is;
a Kartelbizottság és a Kartelbíróság fellelt, összegyűjtött joggyakorlatát;
a fentiekben kifejtett témákhoz kapcsolódó, fellelt jogtudományi vagy egyéb szakmai publikációkat;
a fentiekben kifejtett, fellelt fényképfelvételeket, képfelvételeket, illusztrációkat;
a fentiekben kifejtett korabeli sajtómegjelenések bemutatását;
egy prezentáció bemutatását a GVH által meghatározott időpontban, eseményen (legkésőbb 2015. augusztus 31-ig).
2.4. A nyertes pályázóval szemben elvárás, hogy a munka során Word 2010-zel kompatibilis formátumban dolgozzon.
3.1. A pályázati téma kidolgozására vállalkozó bármely jogi személy, illetve jogi személyiséggel nem rendelkező egyéb szervezet pályázatot nyújthat be; magánszemély nem pályázhat, ugyanakkor konzorcium tagjaként részt vehet a pályázat program megvalósításában.
3.2. A nyertes pályázó a kutatás elvégzése során legalább
egy fő jogtörténeti vagy történész kutatóval (aki rendelkezik a tudományáguknak megfelelő, legalább Ph.D. szintű tudományos fokozattal vagy doktoranda/doktornaduszként rendelkezik a két világháború közötti időszak vonatkozásában publikációval)
és egy fő senior versenyjogásszal (aki rendelkezik a tudományágának megfelelő, legalább Ph.D. szintű tudományos fokozattal)
dolgozzon együtt.
jogtörténész részvétele a kutatásban;
Ph.D. fokozattal rendelkező történész vagy jogtörténész részvétele a kutatásban;
olyan jogtörténész részvétele a kutatásban, aki publikációval rendelkezik a két világháború közötti magyar jogrendet illetően;
több olyan személy részvétele a kutatásban, akik garanciát jelenthetnek a kutatás határidőben és magas szakmai színvonalon való befejezésére;
az a körülmény, hogy a pályázó a pályázati felhívásban előírtnál korábbi időpontra vállalja a kutatás és ahhoz kapcsolódó feladatok megvalósítását.
4. A pályázat pénzügyi feltételei
4.1. Jelen pályázaton felhasználható pénzügyi keret – legfeljebb 7 millió forint – a GVH költségvetésében rendelkezésre áll. A nyújtandó támogatás vissza nem térítendő, és a program megvalósításának összes felmerülő költségeire fordítható.
4.2. A támogatás módja utófinanszírozás. A támogatás kifizetésére a Támogatási útmutató, a jelen pályázati felhívás, és a támogatási szerződés szerint, a program megvalósításának és elszámolásának GVH általi elfogadását követően kerül sor. A GVH előleget nem biztosít. Amennyiben a támogatott program több részletben is megvalósítható, lehetőség van – a megvalósított részeredmény utólagos finanszírozásával – a támogatás legfeljebb 2 részletben történő folyósítására, ebben az esetben az elszámolás is ehhez az ütemezéshez igazodik.
4.3. A támogatás kizárólag a támogatott program megvalósításához közvetlenül kapcsolódó ésszerű és indokolt költségek fedezésére, a Támogatási útmutatóban és a támogatási szerződésben részletezettek szerint használható fel.
5. A pályázás módja
5.1. A pályázati dokumentációnak a következőket kell tartalmaznia:
a Támogatási útmutató 1-8. mellékleteit (formanyomtatványok),
a pályázó azonosító adatait tartalmazó hiteles okiratot (létezést igazoló okirat hiteles másolata), valamint
a pályázati felhíváshoz mellékelt Excel Pályázati lapot.
A mellékletek és a létezést igazoló okirat 30 napnál nem lehetnek régebbiek.
5.2. A pályázatban a pályázónak fel kell tüntetnie a témában releváns referenciáit, lehetőség szerint a tárgykörben készített korábbi tanulmányok címét és elérhetőségét is, a kutatásban részt vevők szakmai önéletrajzát (a kutatással érintett történelmi időszakra vonatkozó publikációs jegyzékét is), a GVH elvárásainak való megfelelés igazolását, valamint a kutatás pontos ütemezését: mely részfeladatra hány munkanapot számol a pályázó.
5.3. A pályázati dokumentáció benyújtásához szükséges formanyomtatványok és az Excel Pályázati lap elektronikus úton a www.versenykultura.hu oldalon, az alábbi linken érhetők el. Pályázat kizárólag ezen formanyomtatványok kitöltésével nyújtható be. (A formanyomtatványok elektronikusan szerkeszthetők, de a tartalmuk nem változtatható meg.) A megfelelően kitöltött formanyomtatványokat el kell látni az aktuális dátumozással, a pályázó törvényes képviselőjének aláírásával és – szükség esetén – a szervezet bélyegzőjével.
5.4. A pályázati dokumentációt – kivéve az Excel Pályázati lapot, azt csak elektronikusan – egy eredeti példányban papír alapon, valamint a megfelelően kitöltött és aláírt teljes pályázati dokumentációt szkennelve – kivéve az 1. mellékletet (formanyomtatványt), azt Microsoft Word 2010, és az Excel Pályázati lapot, azt Microsoft Excel 2010 formátumban –, elektronikus adathordozón (CD, DVD lemezen, vagy pen drive-on) kell benyújtani.
5.5. Kérjük, hogy pályázatát, amely tartalmazza a kutatás módszertanát, ütemezését, a vállalási árat és a releváns referenciáit, valamint a kutatásban résztvevők szakmai önéletrajzát és tudományos fokozatának igazolását 2014. december 5-én 12 óráig küldje meg az alábbi címre elektronikus és postai úton (legalább az egyik formában meg kell érkeznie a megadott időpontig):
Hivatkozás: 1931. évi XX. tc. kutatás
1391 Budapest 62., Pf. 211
versenykultura[-AT-]gvh.hu
5.5. A pályázati programot csak a támogatási döntés kézhezvételét követően lehet megkezdeni, illetve a pályázati programnak és annak elszámolásának is meg kell valósulnia legkésőbb 2015. június 30-ig.
5.6. A GVH támogatást minden esetben a megvalósított pályázati (rész)eredményekre tekintettel, utólagosan nyújt. A pályázat benyújtása előtt már teljes egészében megvalósított program utólagos támogatása nem kérhető.
5.7. A pályázattal kapcsolatos további felvilágosítást írásban lehet kérni a GVH-tól a
6.1. A pályázatok elbírálására tervezetten a beérkezési határidőt követő legkésőbb 30 napon belül kerül sor. A bírálat első szakaszában a pályázatok formai követelményeknek való megfelelésének ellenőrzése történik. A formailag hibás vagy hiányos pályázatok esetében a GVH egy alkalommal hiánypótlásra szólítja fel a pályázót a pályázatban megjelölt kapcsolattartó részére eljuttatott elektronikus levél formájában. A hiánypótlásra a pályázónak a felszólítástól számított 15 napon belül van lehetősége. A pályázatok elbírálása során a GVH egyéb egyeztetéseket is kezdeményezhet a pályázóval (nem a pályázat esetleges hiányainak pótlása érdekében; pl. indoklás kérése a költségtervben szereplő egyes tételek alátámasztására). Hibás, hiányosan vagy határidőn túl benyújtott hiánypótlás esetén a pályázat további vizsgálat nélkül elutasításra kerül. A pályázatok formai ellenőrzését követően kezdődik meg azok érdemi (tartalmi) elbírálása. A pályázatokról – a Támogatási útmutatónak megfelelően – a Költségvetési Iroda munkatársa és a GVH adott területen jártas, esetileg kijelölt szakértőjének véleménye, javaslata alapján a GVH főtitkára dönt a Támogatási útmutató 10. mellékletében foglalt bírálati lap alkalmazásával.
6.2. A GVH a támogatási döntését legkésőbb 2014. december 12-ig készíti el. A GVH a pályázat eredményéről a döntés meghozatalát követő 15 napon belül írásban értesíti a pályázókat.
6.3. A GVH a nyertes pályázóval támogatási szerződést köt, amely a Támogatási útmutatóval együttesen részletesen meghatározza a támogatás igénybevételének feltételeit, a megvalósítás, illetve a finanszírozás időbeli ütemezését, az elszámolás és az ellenőrzés rendjét.
7. Pályázatok bírálata
7.1. A GVH azt a pályázót támogatja, aki a kutatást a leghatékonyabban tudja elvégezni. Ennek keretében a GVH az alábbi szempontokat értékeli:
a pályázó mekkora, milyen minőségű kutatói állománnyal rendelkezik;
rendelkezik-e olyan igazolt körülménnyel, amely miatt előnyben részesülhet (3.2. pont szerinti előnyben részesítő körülmények alapján);
milyen munkaidő ráfordítással és költséggel képzeli el a kutatás megvalósítását.
7.2. Pályázni a kutatás személyi és dologi költségeire lehet. A maximálisan pályázható összeg 7 millió forint. A kutatás eredményeinek közlésére a GVH a szerzők megjelölése mellett a jogot fenntartja, így a kutatás eredményeinek közlésével összefüggő dologi költségekre támogatás nem kérhető.
7.3. A pályázatok elbírálására az összes szempont figyelembevételével tervezetten legkésőbb 2014. december 12-ig, a nyertes pályázóval a szerződéskötésre tervezetten legkésőbb 2015. január 9-ig kerül sor. A GVH a döntésről az ajánlattevőket elektronikus úton értesíti.
Pályázati felhívás PDF formátumban